DA Den Europæiske Unions Tidende C 118/33

Meddelelse fra EFTA-Tilsynsmyndigheden om Norges undtagelser fra bestemmelserne i den retsakt, der henvises til i punkt 1 i bilag XXI til EØS-aftalen, Rådets forordning (EF, Euratom) nr. 58/97 om statistik over erhvervsstrukturer, som ændret ved Europa-Parlamentets og Rådets forordning (EF) nr. 1893/2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder

(2008/C 118/14)

Ved Rådets forordning (EF, Euratom) nr. 58/97 af 20. december 1996 om statistik over erhvervsstrukturer, som tilpasset ved protokol 1 til EØS-aftalen og henvist til i punkt 1 i bilag XXI hertil (i det følgende benævnt »retsakten«), fastlagdes der en fælles ramme for indsamling, udarbejdelse, indberetning og evaluering af fællesskabsstatistikker om virksomhedernes struktur, aktiviteter, konkurrenceevne og resultater i Det Europæiske Økonomiske Samarbejdsområde. I retsaktens artikel 11 er det fastsat, at der i en overgangsperiode kan indrømmes undtagelser fra bestemmelserne i bilagene.

Europa-Parlamentets og Rådets forordning (EF) nr. 1893/2006 af 20. december 2006 om oprettelse af den statistiske nomenklatur for økonomiske aktiviteter NACE rev. 2 og om ændring af Rådets forordning (EØF) nr. 3037/90 og visse EF-forordninger om bestemte statistiske områder (i det følgende benævnt »forordning (EF) nr. 1893/2006«) er blevet indarbejdet i punkt 20c i bilag XXI til EØS-aftalen ved afgørelse nr. 61/2007 truffet af Det Blandede EØS-Udvalg (EUT L 393 af 30.12.2006, s. 1). Forordning (EF) nr. 1893/2006 ændrer retsakten for så vidt angår definitioner af de variabler, der er fastlagt i bilagene til retsakten, og som er beskrevet i bilag II til forordning (EF) nr. 1893/2006.

EFTA-tilsynsmyndigheden har i overensstemmelse med retsaktens artikel 12 til opgave at indrømme undtagelser, for så vidt angår anmodninger fra Island, Liechtenstein og Norge.

I medfør af artikel 11 i forordning (EF, Euratom) nr. 58/97 har Norge anmodet om delvis og fuldstændig undtagelse fra indberetning af visse data i retsaktens bilag 7, som ændret ved bilag II til forordning (EF) nr. 1893/2006.

EFTA-Tilsynsmyndigheden har i overensstemmelse med udtalelse af 26. november 2007 fra lederne af de nationale statistiske kontorer i EFTA-landene, der bistår EFTA-Tilsynsmyndigheden, indrømmet følgende undtagelser:

Årlige virksomhedsstatistikker 2005-2007 Titel Opdelte årlige virksomhedsstatistikker 2005-2007 Titel Fuldstændig, delvis eller ingen undtagelse Delvis undtagelse Delvis undtagelse Yderligere indberetningsfrist påkrævet Intet Intet Manglende variabler 48 031 Regelmæssige pensionsudbetalinger Årlige virksomhedsstatistikker geografisk opdelt 48 032 Pensioner udbetalt som engangsbeløb 48 610 Geografisk fordeling af omsætningen 48 120 Investeringer i affilierede selskaber samt kapitalandele (PK) 48 640 Samlede investeringer opdelt i euro- og ikke-euro-komponenter 48 132 Aktier, der handles på et reguleret marked specialiseret i SMV'er 48 101 Samlede investeringer i de »bidragydende virksomheder« 48 705 Antal medlemmer med opsat pensionsret Andet Intet Intet